CELEX: 62010CN0495
Language: sk
Date: 2010-10-15 00:00:00
Title: Vec C-495/10: Návrh na začatie prejudiciálneho konania, ktorý podal Conseil d’État (Francúzsko) 15. októbra 2010 — Centre hospitalier universitaire de Besançon/Thomas Dutrueux, Caisse primaire d’assurance maladie du Jura

29.1.2011   
            
            
               SK
            
            
               Úradný vestník Európskej únie
            
            
               C 30/14
            
         Návrh na začatie prejudiciálneho konania, ktorý podal Conseil d’État (Francúzsko) 15. októbra 2010 — Centre hospitalier universitaire de Besançon/Thomas Dutrueux, Caisse primaire d’assurance maladie du Jura
   (Vec C-495/10)
   ()
   2011/C 30/21
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Conseil d’État
   
      Účastníci konania pred vnútroštátnym súdom
   
   
      Navrhovateľ: Centre hospitalier universitaire de Besançon
   
      Odporcovia: Thomas Dutrueux, Caisse primaire d’assurance maladie du Jura
   
      Prejudiciálne otázky
   
   
               1.
            
            
               Umožňuje smernica 85/374/EHS z 25. júla 1985 (1), vzhľadom na svoj článok 13, vykonanie systému zodpovednosti, ktorý sa zakladá na osobitnej situácii pacientov verejných zdravotných zariadení, v rozsahu, v akom tento systém priznáva pacientom najmä právo požadovať od zariadení, hoci zo strany zariadení nedošlo k porušeniu povinností, náhradu škody, ktorá bola spôsobená poruchou výrobkov a prístrojov, ktoré tieto zariadenia používajú, bez toho, aby tým bola dotknutá možnosť zariadenia podať proti výrobcovi žalobu zo záruky?
            
         
               2.
            
            
               Obmedzuje smernica členský štát v tom, aby stanovil zodpovednosť osôb, ktoré používajú chybné prístroje alebo výrobky v rámci poskytovania predmetných služieb a spôsobujú tak škodu osobe, ktorej sú tieto služby poskytované?
            
         
      (1)  Smernica Rady 85/374/EHS z 25. júla 1985 o aproximácii zákonov, iných právnych predpisov a správnych opatrení členských štátov o zodpovednosti za chybné výrobky (Ú. v. ES L 210, s. 29; Mim. vyd. 15/001, s. 257).